CELEX: 32012D0008
Language: el
Date: 2011-12-14 00:00:00
Title: 2012/8/ΕΕ: Απόφαση του Συμβουλίου, της 14ης Δεκεμβρίου 2011 , για τη θέση που θα λάβει η Ευρωπαϊκή Ένωση στο πλαίσιο της υπουργικής διάσκεψης του Παγκόσμιου Οργανισμού Εμπορίου όσον αφορά αίτημα για τη χορήγηση παρέκκλισης ώστε να δοθεί προτιμησιακή μεταχείριση σε υπηρεσίες και προμηθευτές υπηρεσιών των λιγότερο ανεπτυγμένων χωρών

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 4/16
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Δεκεμβρίου 2011
   για τη θέση που θα λάβει η Ευρωπαϊκή Ένωση στο πλαίσιο της υπουργικής διάσκεψης του Παγκόσμιου Οργανισμού Εμπορίου όσον αφορά αίτημα για τη χορήγηση παρέκκλισης ώστε να δοθεί προτιμησιακή μεταχείριση σε υπηρεσίες και προμηθευτές υπηρεσιών των λιγότερο ανεπτυγμένων χωρών
   (2012/8/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 και το άρθρο 207 παράγραφος 4 πρώτο εδάφιο σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Το άρθρο IX της συμφωνίας του Μαρακές για την ίδρυση του Παγκόσμιου Οργανισμού Εμπορίου («ΠΟΕ») θεσπίζει τις διαδικασίες για τη χορήγηση παρεκκλίσεων σχετικά με πολυμερείς εμπορικές συμφωνίες στα παραρτήματα 1A ή 1B ή 1C της εν λόγω συμφωνίας και στα παραρτήματά τους.
            
         
               (2)
            
            
               Έχει ζητηθεί παρέκκλιση για να δοθεί η δυνατότητα σε μέλη του ΠΟΕ να χορηγήσουν προτιμησιακή μεταχείριση σε υπηρεσίες και προμηθευτές υπηρεσιών των λιγότερο ανεπτυγμένων χωρών χωρίς να δοθεί η ίδια μεταχείριση σε παρόμοιες υπηρεσίες και προμηθευτές υπηρεσιών όλων των άλλων μελών του ΠΟΕ, και να απαλλαγούν, κατ’ εξαίρεση, από την υποχρέωση του άρθρου ΙΙ παράγραφος 1 της Γενικής Συμφωνίας για τις Συναλλαγές στον τομέα των υπηρεσιών.
            
         
               (3)
            
            
               Είναι προς όφελος της Ευρωπαϊκής Ένωσης να παρέχει υποστήριξη στο αίτημα αυτό για παρέκκλιση και, συνεπώς, να ολοκληρώσει τις διαπραγματεύσεις για ένα μέρος του αναπτυξιακού προγράμματος της Ντόχα σχετικά με τις υπηρεσίες, γεγονός που παρουσιάζει ιδιαίτερο ενδιαφέρον για τις λιγότερο ανεπτυγμένες χώρες που είναι μέλη του ΠΟΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση της Ένωσης στο πλαίσιο της υπουργικής διάσκεψης του ΠΟΕ είναι να υποστηρίξει το αίτημα δυνάμει του άρθρου ΙΧ παράγραφος 3 της συμφωνίας του Μαρακές για την ίδρυση του Παγκόσμιου Οργανισμού Εμπορίου όσον αφορά παρέκκλιση που θα δίνει τη δυνατότητα σε μέλη του ΠΟΕ να χορηγήσουν προτιμησιακή μεταχείριση σε υπηρεσίες και προμηθευτές υπηρεσιών των λιγότερο ανεπτυγμένων χωρών.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Γενεύη, 14 Δεκεμβρίου 2011.
      
         
            Για το Συμβούλιο
         
         
            Ο Πρόεδρος
         
         M. NOGAJ